બનાસકાંઠાના ડીસા શહેરમાં ઓલ ઇન્ડિયા ઉલેમા એન્ડ મસેઇખ બોર્ડ દ્વારા પત્રકાર પરિષદ યોજીને ઝાકીર નાઇકના પ્રવચન, ટીવી ચેનલ તથા ઝાકીર નાઇકનો વિરોધ કરવામાં આવ્યો હતો. પત્રકાર પરિષદમાં જણાવાયું હતું કે ઝાકીર માણસાઇનો દુશ્મન છે. ઓલ ઇન્ડિયા ઉલેમા એન્ડ મસેઇખ બોર્ડના બનાસકાંઠાના પ્રમુખ હજરત સૈયદ મોહમ્મદઅલી કાદરીએ માધ્યમો સમક્ષ જણાવ્યું હતું કે ઝાકીર નાયક જેવા તત્વો જે દેશના યુવાનોને ગેરમાર્ગે દોરી રહ્યા છે અને દેશની શાંતિ ડહોળવાનો પ્રયત્ન કરે છે ત્યારે દેશની શાંતિ માટે ઝાકીરને દેશમાં પ્રવેશવા પર પ્રતિબંધ લગાવવો જોઈએ.